จิบกาแฟ แบบบรรยากาศสุดคลาสสิควินเทจกันซักหน่อยค่ะ กับร้านนี้สุดยอดของร้านกาแฟบรรยากาศเริ่ด “กาแฟนรสิงห์ วังพญาไท” ร้านนี้ตั้งอยู่ที่ วังพญาไท เปิดบริการทุกวันตั้งแต่ประมาณ 9.30-19.00 น. ค่ะ หากใครขับรถมาก็สามารถจอดรถได้ในเขตวังเลยค่ะ สำหรับความโดดเด่นของร้านนี้อยู่ที่การตกแต่งร้านนั่นเอง ที่ดึงดูดลูกค้าให้มานั่งแบบไม่ขาดสายเลยก็ว่าได้ค่ะ การตกแต่งที่มีกลิ่นอายแบบไทยประยุกต์ เน้นเฟอร์นิเจอร์ด้วยโทนสีน้ำตาลแบบวินเทจๆ ทำให้ร้านดูดี มีสไตล์ น่าหลงใหลมากๆ เลยทีเดียวค่ะ ส่วนเรื่องเมนูทางร้านมีทั้งเมนูอาหาร เครื่องดื่ม และขนมหวาน ซึ่งอาหารมีให้เลือกหลายอย่างอยู่ค่ะ ทั้งแบบอาหารจานเดียว หรือแบบกับข้าว ส่วนเรื่องราคาแต่ละเมนูก็ตกจานละ 100 บาทขึ้นไปค่ะ หากใครจะสั่งเป็นเครื่องดื่มก็มีทั้งกาแฟสด เครื่องดื่มเย็น หรือแบบปั่นก็มีนะ อืมม!!เรียกว่าครบดีค่ะ  มาถึงทีเด็ดกันบ้าง เมนูที่เราชื่นชอบ “เครปเค้กชาไทย” (120.-) กับ “ชาไทยเย็น” (45.-) ค่ะ เรารู้สึกว่ารสชาติหรือกลิ่นชาที่นี่โดดเด่นมากๆ ค่ะ คือมีกลิ่นหอมละมุนของชาถูกใจเลย ส่วนรสชาติก็กลมกล่อมดี ไม่หวานไป ทานและเพลินสุดๆ ค่ะ...สรุปร้านนี้!!!หากใครผ่านมา ควรแวะมาลองอย่างยิ่งค่ะ ด้วยบรรยากาศที่ลงตัว ร้านสวยมีสไตล์ รสชาติโอเค และราคาที่ไม่แพงเกินไป ชอบเลยจ้า!!!